Document ID: 32006D0463

ODLOČBA KOMISIJE
z dne 27. junija 2006
o spremembi Priloge II k Odločbi Sveta 79/542/EGS glede uvoza svežega mesa iz Bocvane
(notificirano pod dokumentarno številko C(2006) 2880)
(Besedilo velja za EGP)
(2006/463/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), in zlasti točk (1) in (4) člena 8 Direktive,
ob upoštevanju naslednjega:
(1)
Del 1 Priloge II k Odločbi Sveta 79/542/EGS z dne 21. decembra 1976 o seznamu tretjih držav ali delov tretjih držav in o pogojih za zdravstveno varstvo živali in javnozdravstveno varstvo ter izdajanje veterinarskih spričeval za uvoz nekaterih vrst živih živali in njihovega svežega mesa v Skupnost (2) določa seznam tretjih držav in delov tretjih držav, iz katerih lahko države članice uvažajo sveže meso živali, kot je opredeljeno v tej odločbi.
(2)
V skladu s to odločbo, je iz dela ozemlja Bocvane odobren uvoz izkoščenega in zorjenega mesa domačega goveda, ovac, koz in mesa divjih ali gojenih nedomačih živali, razen prašičev in kopitarjev v Skupnost.
(3)
Vendar so veterinarski organi Bocvane Komisiji potrdili izbruh slinavke in parkljevke v Bocvani na ozemlju BW-1. Prve klinične znake te bolezni so veterinarski organi opazili 20. aprila 2006 in takoj sprejeli ustrezne nadzorne ukrepe v prizadetem območju, vključno s prepovedjo gibanja dovzetnih živali in njihovih proizvodov v in iz tega območja ter zaprtje dveh izvoznih obratov, odobrenih za uvoz v Skupnost.
(4)
Za upoštevanje ukrepov, ki jih je uvedla Bocvana, je treba spremeniti seznam odobrenih tretjih držav in delov tretjih držav, kot je določen v Delu I Priloge II k Odločbi 79/542/EGS. V skladu s tem je treba uvoz pošiljk iz Bocvane v Skupnost izkoščenega in zorjenega mesa domačih živali in gojene divjadi, zaklane, ali divjadi, ubite pred 20. aprilom s poreklom iz ozemlja BW-1 označiti kot odobren. Vendar je treba vse pošiljke takega mesa od živali zaklanih ali ubitih na ta datum, ali po njem, s poreklom iz tega ozemlja označiti kot neodobrene.
(5)
Del 1 Priloge II k Odločbi 79/542/EGS je zato treba ustrezno spremeniti.
(6)
Ta odločba bo ponovno preučena na podlagi podatkov, pridobljenih od Bocvane.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Del 1 Priloge II k Odločbi 79/542/EGS se nadomesti z besedilom Priloge k tej odločbi.
Člen 2
Ta odločba se začne uporabljati tretji dan po objavi v Uradnem listu Evropske unije.
Člen 3
Ta odločba je naslovljena na države članice.
V Bruslju, 27. junija 2006

Labels: 17
5
0
3
18